**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL klaipėdos miesto savivaldybės tarybos 2016 m. kovo 31 d. sprendimo Nr. T2-89 „dėl klaipėdos miesto savivaldybei skirtų mokinio krepšelio lėšų paskirstymo ir naudojimo tvarkos aprašo patvirtinimo“ pakeitimo“projekto**

1. **Projekto rengimą paskatinusios priežastys.**

Pakeisti teisės aktai dėl mokinio krepšelio lėšų apskaičiavimo ir paskirstymo: Lietuvos Respublikos Vyriausybės 2016 m. kovo 30 d. nutarimas Nr. 303 „Dėl Lietuvos Respublikos Vyriausybės 2001 m. birželio 27 d. nutarimo Nr. 785 „Dėl mokinio krepšelio lėšų apskaičiavimo ir paskirstymo metodikos patvirtinimo“ pakeitimo“ ir Lietuvos Respublikos Vyriausybės 2017 m. sausio 11 d. nutarimas Nr. 33 „Dėl Lietuvos Respublikos Vyriausybės 2001 m. birželio 27 d. nutarimo Nr. 785 „Dėl mokinio krepšelio lėšų apskaičiavimo ir paskirstymo metodikos patvirtinimo“ pakeitimo“.

1. **Parengto projekto tikslai ir uždaviniai.**

Sprendimo projekto tikslas – užtikrinti teisės aktų vykdymą, uždavinys – patikslinti Klaipėdos miesto savivaldybės tarybos 2016 m. kovo 31 d. Nr. T2-89 sprendimu patvirtintą Klaipėdos miesto savivaldybei skirtų mokinio krepšelio lėšų paskirstymo ir naudojimo tvarkos aprašą, pagal teisės aktų nustatytus reikalavimus.

1. **Kokios numatomos naujos teisinio reglamentavimo nuostatos ir kokių rezultatų laukiama.**

Keičiama sąvoka „neformaliojo vaikų švietimo programoms (išskyrus ikimokyklinio, priešmokyklinio ir formaliojo švietimo programas papildančius ir mokinių saviraiškos poreikius tenkinančius šių programų modulius vaikų neformaliojo švietimo mokyklose) finansuoti“ į „formalųjį švietimą papildančio ugdymo programoms finansuoti“. Todėl, kad pagal pasikeitusią Mokinio krepšelio lėšų apskaičiavimo ir paskirstymo metodiką mokinio krepšelio lėšos gali būti skiriamos tik formalųjį vaikų švietimą papildančio ugdymo programoms finansuoti, t. y. šias programas vykdančioms vaikų muzikos, dailės ir sporto biudžetinėms įstaigoms.

Pasikeitusioje Mokinio krepšelio lėšų apskaičiavimo ir paskirstymo metodikoje nurodyta, kad ugdymo procesui organizuoti ir valdyti gali būti skiriama ne daugiau nei 10 procentų lėšų, skirtų mokyklos ugdymo planui įgyvendinti, o psichologinei, specialiajai pedagoginei, specialiajai ir socialinei pagalbai organizuoti ne mažiau nei 4 procentai minėtų lėšų.

**Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų priimto sprendimo pasekmių nenustatyta.

1. **Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Šiam sprendimui įgyvendinti kitų teisės aktų nereikia.

1. **Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Šiam sprendimo projektui įgyvendinti papildomų lėšų nereikės, mokinio krepšelio lėšos asignavimų valdytojo įsakymu bus perskirstytos tarp įstaigų, vykdančių formalųjį švietimą papildančias ugdymo programas.

1. **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Šiuo sprendimo projektas derintas su Švietimo skyriumi.

1. **Sprendimo projekto autorius ar autorių grupė, sprendimo projekto iniciatoriai.**

Šio sprendimo projekto rengimą inicijavo Ugdymo ir kultūros departamento direktorius.

1. **Kiti reikalingi pagrindimai ir paaiškinimai.**

Nėra

PRIDEDAMA:

1.Teisės aktų, nurodytų sprendimo projekto įžangoje, išrašas, 5 lapas.

 2. Klaipėdos miesto savivaldybei skirtų mokinio krepšelio lėšų paskirstymo ir naudojimo tvarkos aprašo lyginamasis, 5 lapai.

Planavimo ir analizės skyriaus vedėja Jolanta Ceplienė